Tiener dood aangetref in gastehuis-bad | Maroela Media
Tiener dood aangetref in gastehuis-bad
Die liggaam van 'n onbekende meisie, tussen 16 en 18 jaar oud, is Saterdag met verskeie steekwonde in 'n gastehuis in Zeerust, Noordwes, aangetref.
"Die oorledene het 'n rooi baadjie, blou T-hemp met 'n embleem van 'n hoërskool, blou denim en swart AllStar-seilskoene aangehad," het kapt. Pelonomie Makau, woordvoerder van die polisie, in 'n verklaring gesê. "Haar liggaam is in 'n leë bad in die gastehuis aangetref."
Volgens inligting het die meisie en vermoedelik haar kêrel Vrydag omstreeks 11:00 by die gastehuis ingeboek. "Die kêrel is Vrydag laas omstreeks 14:00 gesien toe hy die personeel by die gastehuis in kennis gestel het dat hy dorp toe gaan om kos te gaan koop. Die twee het glo nie hul aankoms by die gastehuis geregistreer nie," het Makau bygevoeg.
"Die bestuurder van die gastehuis het Saterdagoggend omstreeks 11:30 agterdogtig geraak toe hy ontdek die twee het nog nie uitgeboek nie en is na hul kamer om ondersoek in te stel. Hy het die oorledene in 'n plas bloed in die bad aangetref."
Die motief vir die moord is nog nie bekend nie.
Die polisie doen 'n beroep op enigiemand wat hulle kan help om die onbekende tiener en haar kêrel uit te ken om speurderkonstabel Dithate te skakel by 073 007 6060 of speurderkonstabel Kalanyane by 072 748 1395.
Pasgebore baba verlate in Durban gevind
[Foto's] NSRI-basis onbruikbaar ná brand
ONS WERELD IS SIEK!!!!!
Hierdie voorval is net weer n bewys dat ons moet weet waar ons tieners is na skool. Of beter ons moet lief genoeg vir ons dogters wees om vir hulle te kan nee se. Hierdie voorval wss onnodig en kon verhoed gewees het. Vanmore is n skool in rou oor hule mede skolier se moord en ouers wat vra "Hoekom ons. Hoekom sy, ons dogter"
Hoe registreer mens nie by 'n gastehuis en kry sommer net 'n kamersleutel? Of huur mens hier kamers "per uur"? Nee, moenie my kop afbyt nie, ek moet gereeld vir werk tuisgaan in hotelle en gastehuise en baie beslis MOET mens eers identifikasie wys, registreer sn voor jy sommer 'n kamersleutel kry!
Dit is iets wat ek ook nie verstaan nie. Maar soos ek verstaan wat uit die gemeenskap kom was die twee gereelde gaste daar gewees. Dalk is die kamer vooruitgeboek en betaal. Mens weet nooit. Dalk was die sleutel in sy besit gewees. Mens weet nooit. Klink vir my ook maar nie reg nie.